
A V I Z

asupra propunerii legislative privind măsuri de stimulare a producţiei industriale şi agricole destinată exportului.

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind măsuri de stimulare a producţiei industriale şi agricole destinată exportului, trimisă cu adresa nr.353 din 28 decembrie 1998, înregistrată sub nr.942/XVIII/11 din 29 decembrie 1998.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din  21 ianuarie 1999.



În urma dezbaterilor, membrii comisiei au hotărât, cu majoritate de voturi, să o avizeze favorabil, cu recomandarea ca la dezbaterea în fond, Comisia pentru buget finanţe şi bănci să ţină seama de observaţiile şi propunerile Consiliului Legislativ din avizul favorabil nr.24/ 12 ianuarie 1999, precum şi ale Guvernului, din punctul de vedere transmis cu adresa nr.5608/ 22 decembrie 1998.



În raport de obiectul şi conţinutul său, propunerea legislativă  face parte din categoria legilor ordinare.

